CELEX: 32017R2194
Language: hr
Date: 2017-08-14 00:00:00
Title: Delegirana uredba Komisije (EU) 2017/2194 оd 14. kolovoza 2017. o dopuni Uredbe (EU) br. 600/2014 Europskog parlamenta i Vijeća o tržištima financijskih instrumenata u pogledu paketa naloga (Tekst značajan za EGP. )

28.11.2017   
            
            
               HR
            
            
               Službeni list Europske unije
            
            
               L 312/1
            
         DELEGIRANA UREDBA KOMISIJE (EU) 2017/2194
   оd 14. kolovoza 2017.
   o dopuni Uredbe (EU) br. 600/2014 Europskog parlamenta i Vijeća o tržištima financijskih instrumenata u pogledu paketa naloga
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) 648/2012 (1), a posebno njezin članak 9. stavak 6.,
   budući da:
   
               (1)
            
            
               Paketi naloga uobičajeni su u svim razredima imovine i mogu sadržavati različite elemente u istom razredu imovine ili u različitim razredima imovine. Paketi naloga stoga mogu sadržavati neograničen broj kombinacija elemenata. U skladu s tim, pri određivanju kvalitativnih kriterija primjereno je primijeniti sveobuhvatan pristup za utvrđivanje onih paketa naloga koji bi se trebali smatrati standardiziranima i kojima se često trguje te za koje stoga, u cjelini, postoji likvidno tržište. Kako bi se uzele u obzir značajke različitih vrsta paketa naloga, ti bi kvalitativni kriteriji trebali obuhvaćati opće kriterije koji se primjenjuju u svim razredima imovine te posebne kriterije koji se primjenjuju na različite razrede imovine koji sadržavaju paket naloga.
            
         
               (2)
            
            
               Kako bi vrste izvedenica podlijegale obvezi trgovanja na temelju Uredbe (EU) br. 600/2014, izvedenice u tim vrstama moraju biti standardizirane i dovoljno likvidne. Stoga je primjereno smatrati da za paket naloga u cjelini postoji likvidno tržište ako svi elementi tog paketa naloga pripadaju istom razredu imovine i podliježu obvezi trgovanja. Međutim, paketi naloga čiji svi elementi premašuju određenu veličinu ili koji sadržavaju velik broj elemenata ne smatraju se dovoljno standardiziranima ili likvidnima. Stoga je primjereno odrediti da bi trebalo smatrati da paketi naloga čiji svi elementi podliježu obvezi trgovanja imaju likvidno tržište ako paket naloga sadržava najviše četiri elementa ili ako svi elementi u paketu naloga veličinom ne prelaze uobičajenu veličinu tržišta.
            
         
               (3)
            
            
               Mogućnost trgovanja financijskim instrumentima na mjestu trgovanja pokazuje da su ti instrumenti standardizirani i relativno likvidni. Stoga je primjereno smatrati da paket naloga u cjelini potencijalno ima likvidno tržište ako su svi elementi paketa naloga dostupni za trgovanje na mjestu trgovanja. Paket naloga trebalo bi smatrati dostupnim za trgovanje ako ga mjesto trgovanja nudi svojim članovima, sudionicima ili klijentima.
            
         
               (4)
            
            
               Iako je moguće trgovati paketima naloga s mnogo različitih elemenata, likvidnost je koncentrirana u paketima koji se sastoje isključivo od elemenata iz istog razreda imovine, kao što su kamatne izvedenice, vlasničke izvedenice, kreditne izvedenice ili robne izvedenice. Stoga bi trebalo smatrati da paketi naloga koji se sastojesamo od izvedenica iz jednog od tih razreda imovine imaju likvidno tržište, a da paketi naloga koji se sastoje od izvedenih elemenata iz više od jednog od tih razreda imovine nemaju likvidno tržište jer se njima često ne trguje. Osim toga, paketi naloga koji sadržavaju elemente iz razreda imovine koji nisu kamatne izvedenice, vlasničke izvedenice, kreditne izvedenice ili robne izvedenice nisu dovoljno standardizirani i stoga se smatra da nemaju likvidno tržište.
            
         
               (5)
            
            
               Stoga je potrebno odrediti metodologiju za utvrđivanje postojanja likvidnog tržišta za paket naloga u cjelini, među ostalim i kada se smatra da jedan ili više elemenata paketa naloga nema likvidno tržište ili kada elementi prelaze uobičajenu veličinu tržišta. Međutim, paketi naloga čiji nijedan element nema likvidno tržište, u kojima svi elementi prelaze uobičajenu veličinu tržišta ili koji su kombinacija elemenata koji nemaju likvidno tržište i elemenata koji prelaze uobičajenu veličinu tržišta, ne smatraju se standardiziranima ili onima kojima se često trguje te bi stoga trebalo utvrditi da za takve pakete naloga u cjelini ne postoji likvidno tržište.
            
         
               (6)
            
            
               Transakcije paketima naloga koji se sastoje od kamatnih ugovora o razmjeni većinom su koncentrirane na pakete naloga čiji elementi imaju određene referentne rokove dospijeća. Stoga je primjereno smatrati da su samo ti paketi naloga likvidni u cjelini. Kako bi se uzele u obzir značajke različitih kamatnih ugovora o razmjeni, važno je razlikovati ugovore koji počinju odmah nakon izvršenja trgovine od ugovora koji počinju od unaprijed određenog datuma u budućnosti. Rok dospijeća ugovora trebalo bi izračunati na temelju datuma na koji obveze u okviru ugovora stupaju na snagu, odnosno na datum stupanja na snagu. Međutim, kako bi se uzela u obzir likvidnosna struktura tih ugovora i kako bi se izbjeglo zaobilaženje pravila, te rokove dospijeća ne bi trebalo tumačiti suviše strogo, nego kao ciljane intervale oko referentnog roka dospijeća.
            
         
               (7)
            
            
               Mnogi sudionici na tržištu trguju paketima naloga koji sadržavaju dva ugovora s različitim datumima isteka. Konkretno, obnovljivi terminski ugovori (roll forwards) visoko su standardizirani i njima se često trguje. Ti paketi naloga upotrebljavaju se kao zamjena za poziciju u ugovoru koji je najbliži isteku pozicijom u ugovoru koji istječe na sljedeći datum dospijeća, zahvaljujući čemu sudionici na tržištu mogu zadržati poziciju ulaganja nakon prvotnog isteka ugovora. Stoga je primjereno smatrati da za te pakete naloga u cjelini postoji likvidno tržište.
            
         
               (8)
            
            
               Radi dosljednosti i kako bi se osiguralo nesmetano funkcioniranje financijskih tržišta, potrebno je da se odredbe ove Uredbe i odredbe utvrđene u Uredbi (EU) br. 600/2014 primjenjuju od istog datuma.
            
         
               (9)
            
            
               Ova se Uredba temelji na nacrtu regulatornih tehničkih standarda koji je Europsko nadzorno tijelo za vrijednosne papire i tržišta kapitala (ESMA) dostavilo Komisiji.
            
         
               (10)
            
            
               ESMA je provela otvorena javna savjetovanja o nacrtu regulatornih tehničkih standarda na kojem se temelji ova Uredba, analizirala je moguće povezane troškove i koristi te zatražila mišljenje Interesne skupine za vrijednosne papire i tržišta kapitala osnovane člankom 37. Uredbe (EU) br. 1095/2010 Europskog parlamenta i Vijeća (2),
            
         DONIJELA JE OVU UREDBU:
   Članak 1.
   Paketi naloga u cjelini za koje postoji likvidno tržište
   Za paket naloga u cjelini postoji likvidno tržište ako je ispunjen jedan od sljedećih uvjeta:
   
               (a)
            
            
               paket naloga sastoji se od najviše četiri elementa koji pripadaju vrstama izvedenica za koje je određeno da podliježu obvezi trgovanja za izvedenice u skladu s postupkom opisanim u članku 32. Uredbe (EU) br. 600/2014 osim ako se primjenjuje jedno od sljedećeg:
               
                           i.
                        
                        
                           svi elementi paketa prelaze uobičajenu veličinu tržišta;
                        
                     
                           ii.
                        
                        
                           elementi paketa naloga ne pripadaju isključivo jednom od razreda imovine iz Priloga III. Delegiranoj uredbi Komisije (EU) 2017/583 (3);
                        
                     
         
               (b)
            
            
               paket naloga ispunjava sve sljedeće uvjete:
               
                           i.
                        
                        
                           svi elementi paketa naloga dostupni su za trgovanje na mjestu trgovanja;
                        
                     
                           ii.
                        
                        
                           svi elementi paketa naloga podliježu obvezi poravnanja u skladu s člankom 5. Uredbe (EU) br. 648/2012 Europskog parlamenta i Vijeća (4) ili obvezi poravnanja u skladu s člankom 29. stavkom 1. Uredbe (EU) br. 600/2014;
                        
                     
                           iii.
                        
                        
                           barem jedan element paketa naloga ima likvidno tržište ili ne prelazi uobičajenu veličinu tržišta;
                        
                     
                           iv.
                        
                        
                           paket naloga ispunjava kriterije koji se primjenjuju na relevantni razred imovine i koji su utvrđeni u člancima 2., 3., 4. ili 5.
                        
                     
         Članak 2.
   Kriteriji povezani s razredom imovine za pakete naloga koji se sastoje isključivo od kamatnih izvedenica
   Kriteriji povezani s razredom imovine iz članka 1. točke (b) podtočke iv. za pakete naloga koji se sastoje isključivo od kamatnih izvedenica kako je navedeno u odjeljku 5. Priloga III. Delegiranoj uredbi (EU) 2017/583 jesu sljedeći:
   
               (a)
            
            
               paket naloga ima najviše tri elementa;
            
         
               (b)
            
            
               svi elementi paketa naloga pripadaju istom podrazredu imovine kako je navedeno u odjeljku 5. Priloga III. Delegiranoj uredbi (EU) 2017/583;
            
         
               (c)
            
            
               svi elementi paketa naloga denominirani su u istoj valuti zamišljenog iznosa u EUR, USD ili GBP;
            
         
               (d)
            
            
               ako se paket naloga sastoji od kamatnih ugovora o razmjeni, elementi tog paketa naloga imaju rok dospijeća od 2, 3, 4, 5, 6, 7, 8, 9, 10, 12, 15, 20 ili 30 godina;
            
         
               (e)
            
            
               ako se paket naloga sastoji od elemenata budućnosnica koje se odnose na kamatne stope, ti su elementi su jedno od sljedećeg:
               
                           i.
                        
                        
                           ugovori s dospijećem koje ne prelazi 6 mjeseci za budućnosnice koje se odnose na kamatne stope na temelju tromjesečne kamatne stope;
                        
                     
                           ii.
                        
                        
                           ugovori s datumom isteka koji je najbliži trenutačnom datumu za budućnosnice koje se odnose na kamatne stope na temelju dvogodišnjih, petogodišnjih i desetogodišnjih kamatnih stopa;
                        
                     
         
               (f)
            
            
               ako se paket naloga sastoji od budućnosnica koje se odnose na obveznice, paketom naloga zamjenjuje se pozicija u ugovoru koji je najbliži isteku pozicijom u ugovoru s istim odnosnim istekom na sljedeći datum dospijeća.
            
         Za potrebe točke (d) smatra se da element paketa naloga ima rok dospijeća od 2, 3, 4, 5, 6, 7, 8, 9, 10, 12, 15, 20 ili 30 godina ako je razdoblje između datuma stupanja na snagu ugovora i datuma prekida ugovora jednako jednom od razdoblja koja se navode u točki (d), plus ili minus pet dana.
   Članak 3.
   Kriteriji povezani s razredom imovine za pakete naloga koji se sastoje isključivo od vlasničkih izvedenica
   Kriteriji povezani s razredom imovine iz članka 1. točke (b) podtočke iv. za pakete naloga koji se sastoje isključivo od vlasničkih izvedenica kako je navedeno u odjeljku 6. Priloga III. Delegiranoj uredbi (EU) 2017/583 jesu sljedeći:
   
               (a)
            
            
               paket naloga ima najviše dva elementa;
            
         
               (b)
            
            
               svi elementi paketa naloga pripadaju istom podrazredu imovine kako je navedeno u odjeljku 6. Priloga III. Delegiranoj uredbi (EU) 2017/583;
            
         
               (c)
            
            
               svi elementi paketa naloga denominirani su u istoj valuti zamišljenog iznosa u EUR, USD ili GBP;
            
         
               (d)
            
            
               svi elementi paketa naloga imaju isti odnosni indeks;
            
         
               (e)
            
            
               datum isteka svih elemenata paketa naloga ne premašuje 6 mjeseci;
            
         
               (f)
            
            
               ako paket sadržava opcije, sve opcije imaju isti datum isteka.
            
         Članak 4.
   Kriteriji povezani s razredom imovine za pakete naloga koji se sastoje isključivo od kreditnih izvedenica
   Kriteriji povezani s razredom imovine iz članka 1. točke (b) podtočke iv. za pakete naloga koji se sastoje isključivo od kreditnih izvedenica kako je navedeno u odjeljku 9. Priloga III. Delegiranoj uredbi (EU) 2017/583 jesu sljedeći:
   
               (a)
            
            
               paket naloga ima najviše dva elementa;
            
         
               (b)
            
            
               svi su elementi paketa naloga indeksni ugovori o razmjeni na osnovi nastanka statusa neispunjavanja obveza kako je navedeno u odjeljku 9. Priloga III. Delegiranoj uredbi (EU) 2017/583;
            
         
               (c)
            
            
               svi elementi paketa naloga denominirani su u istoj valuti zamišljenog iznosa u EUR ili USD;
            
         
               (d)
            
            
               svi elementi paketa naloga imaju isti odnosni indeks;
            
         
               (e)
            
            
               svi elementi paketa naloga imaju rok dospijeća od pet godina;
            
         
               (f)
            
            
               paketom naloga zamjenjuje se pozicija u verziji serije indeksa koja je najbliža najnovijoj (posljednji off-the-run) pozicijom u najnovijoj verziji (on-the-run).
            
         Članak 5.
   Kriteriji povezani s razredom imovine za pakete naloga koji se sastoje isključivo od robnih izvedenica
   Kriteriji povezani s razredom imovine iz članka 1. točke (b) podtočke iv. za pakete naloga koji se sastoje isključivo od robnih izvedenica kako je navedeno u odjeljku 7. Priloga III. Delegiranoj uredbi (EU) 2017/583 jesu sljedeći:
   
               (a)
            
            
               paket naloga ima najviše dva elementa;
            
         
               (b)
            
            
               svi su elementi paketa naloga budućnosnice koje se odnose na robne izvedenice kako je navedeno u odjeljku 7. Priloga III. Delegiranoj uredbi (EU) 2017/583;
            
         
               (c)
            
            
               svi elementi paketa naloga imaju istu odnosnu robu najdetaljnije definiranu kako je navedeno u tablici 2. Priloga Delegiranoj uredbi (EU) 2017/585 (5);
            
         
               (d)
            
            
               svi elementi paketa naloga denominirani su u istoj valuti zamišljenog iznosa u EUR, USD ili GBP;
            
         
               (e)
            
            
               paketom naloga zamjenjuje se pozicija u ugovoru koji je najbliži isteku pozicijom u ugovoru koji istječe na sljedeći datum dospijeća.
            
         Članak 6.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 3. siječnja 2018.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 173, 12.6.2014., str. 84.
   
   
      (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).
   
      (3)  Delegirana uredba Komisije (EU) 2017/583 оd 14. srpnja 2016. o dopuni Uredbe (EU) br. 600/2014 Europskog parlamenta i Vijeća o tržištima financijskih instrumenata u pogledu regulatornih tehničkih standarda u vezi sa zahtjevima u pogledu transparentnosti za mjesta trgovanja i investicijska društva u odnosu na obveznice, strukturirane financijske proizvode, emisijske jedinice i izvedenice (SL L 87, 31.3.2017., str. 229.).
   
      (4)  Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (SL L 201, 27.7.2012., str. 1.).
   
      (5)  Delegirana uredba Komisije (EU) 2017/585 od 14. srpnja 2016. o dopuni Uredbe (EU) br. 600/2014 Europskog parlamenta i Vijeća u pogledu regulatornih tehničkih standarda za standarde i formate podataka za referentne podatke o financijskom instrumentu i tehničke mjere u odnosu na aranžmane koje trebaju uvesti Europsko nadzorno tijelo za vrijednosne papire i tržišta kapitala i nadležna tijela (SL L 87, 31.3.2017., str. 368.).